title: "ASAG"
text: "A ASAG wiar en reederei an ferboonj Oomram, A Huug an A N\u00e4\u00e4s m\u00e4 Schl\u00fcttsiel.\n\nHistoore \nAl tu began faan't 20. juarhunert h\u00e4\u00e4 det famile Jakobs faan A N\u00e4\u00e4s a Halgen fersuragt. Di liinjinsiinst begand 1905 m\u00e4 en siilskap, 1927 kaam det iarst motoorbuat. Hat k\u00fcd 40 lidj m\u00e4nem an wurd efter det werew \u00fc\u00fcb A N\u00e4\u00e4s Hilligenlei n\u00e4\u00e4md. Di siinst lep faan Bongsiel auer A Huug an A N\u00e4\u00e4s tu Oomram. 1951 kaam en neibau, di uk weder Hilligenlei het.\n\nUun a juaren 1958 bit 1960 as di Hauke-Haien-Kuuch iindiket wurden an Bongsiel lai n\u00fc banluns. Di nei siahuuwen wiar n\u00fc Schl\u00fcttsiel. 1960 h\u00e4\u00e4 August Jakobs det Amrumer Schiffahrts-Aktiengesellschaft (ASAG) uun Stianood gr\u00fcnjlaanj. Uun't salew juar kaam en modernen damper uun siinst, a Amrum. Man al 1968 kaam diar en nei an f\u00f6l grater skap, hat het uk weder Amrum. At nei Amrum wiar goorei tu fegliken m\u00e4 det ual, hat hed 212 BRT an wiar gud 32 m lung, 10 m briad an ging 1,50 m jip. Diar paaset 481 pasajiiren an 20 Pkw \u00fc\u00fcb. 1991 wurd a Amrum ferk\u00e4\u00e4ft an keert daalang noch \u00fcs Vitte \u00fc\u00fcb a Uastsia tu Hiddensee.\n\n1971 h\u00e4\u00e4 a ASAG m\u00e4 det f\u00f6l grater W.D.R. tuupsmeden, an sodenang besiinet a W.D.R. n\u00fc uk a Halgen. Sant 1991 keerd diar weder en Hilligenlei, det wiar n\u00fc numer 3. Hat as 1991 baud wurden, k\u00fcd 27 Pkw an 630 pasajiiren m\u00e4nem. 2005 as a Hilligenlei III tu't reederei AG Ems ferk\u00e4\u00e4ft wurden an het n\u00fc Groningerland. Daalang keert a Hilligenlei I tu a Halgen.\n<div style=\"clear:both;\" /div>\n\nASAG-Dampern an efterfulgern \u00fc\u00fcb't halaglinje \n\nHeest d\u00fc ferlicht noch smok bilen?\n\nLuke uk diar \n www.halligfreunde.de\n W.D.R.\n August Jakobs woort 90 (amrum-news.de, 2010)\n Amrum II \u00fc\u00fcb fleetfilerotterdam.nl\n\nSiafaard\nOomram\nHalgen"